CELEX: 62016TN0459
Language: da
Date: 2016-08-19 00:00:00
Title: Sag T-459/16: Sag anlagt den 19. august 2016 — Spanien mod Kommissionen

24.10.2016   
            
            
               DA
            
            
               Den Europæiske Unions Tidende
            
            
               C 392/42
            
         Sag anlagt den 19. august 2016 — Spanien mod Kommissionen
   (Sag T-459/16)
   (2016/C 392/56)
   Processprog: spansk
   
      Parter
   
   
      Sagsøger: Kongeriget Spanien (ved Abogado del Estado M. Sampol Pucurull)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse (EU) 2016/1059 af 21. juni om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres, for så vidt som den vedrører Kongeriget Spanien med hensyn til en række arealstøtteforanstaltninger, hvorved 262 887 429,57 EUR udelukkes.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat et anbringende, der er inddelt i to klagepunkter.
   
               1.
            
            
               Sagsøgeren har gjort gældende, at den af Kommissionen pålagte faste korrektion er i strid med artikel 31 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT 2005, L 209, s. 1), samt retningslinjerne af 1997 (dokument VI/5330/97), vedrørende de forhold, der skal være opfyldt for at pålægge en korrektion på 25 % eller på 10 %. Denne tilsidesættelse betyder, at Kommissionen har overskredet grænserne for udøvelsen af sit skøn, og at proportionalitetsprincippet og retssikkerhedsprincippet er tilsidesat.
               
                           —
                        
                        
                           For det første har de spanske myndigheder gjort gældende, at de forskellige faste korrektioner er i strid med artikel 31, stk. 2, i Rådets forordning (EF) nr. 1290/2005 hvad angår anvendelsen af 1997-retningslinjerne og med proportionalitetsprincippet, idet Kommissionen ikke havde vægtige og rimelige beviser for at nå til den konklusion, at den måtte pålægge en finansiel korrektion på 25 % hvad angår løvenge for 2009-2013, undtaget for løvenge for fem selvstyrende regioner i 2009, for hvilken det findes, at artikel 73a, stk. 2a, i Kommissionens forordning (EF) nr. 796/2004 af 21. april 2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (EUT 2004, L 141, s. 18) finder anvendelse.
                        
                     De spanske myndigheder har ligeledes anfægtet Kommissionens anvendelse af en fast korrektion på 10 % for 2009-2013 for græsarealer med buske og for den træbevoksede løveng i 2009.
               
                           —
                        
                        
                           For det andet har myndighederne gjort gældende, at den anfægtede afgørelse er i strid med artikel 31 i forordning (EF) nr. 1290/2005 i forhold til proportionalitetsprincippet og retssikkerhedsprincippet, idet den ikke tager hensyn til artikel 73a, stk. 2a, i forordning (EF) nr. 796/2004, og i forhold til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003.